stanford-oval/wikipedia huggingface dataset:
Troian Bellisario

| Troian Bellisario |
| --- | --- |
 Troian Bellisario Manilassa helmikuussa 2013.
Henkilötiedot
Koko nimi:  Troian Avery Bellisario
Syntynyt: 28. lokakuuta 1985 (ikä 38)  Los Angeles, Kalifornia
Ammatti:  näyttelijä
Puoliso:  Patrick J. Adams
Lapset:  2
Näyttelijä
Aktiivisena:  1988–
Merkittävät roolit:  Spencer Hastings, Valehtelevat viettelijät
Palkinnot
 Vision Fest (Best Acting, 2010)  FirstGlance Philadelphia (Best Actress, 2010)  Young Hollywood Awards (Cast to Watch, 2011)  Teen Choice Awards (Choice Summer TV Star: Female, 2012)  New York Festivals (Best Performance by an Actress, 2013)  Teen Choice Awards (Choice TV Actress: Drama, 2013) 
Aiheesta muualla
Viralliset kotisivut
IMDb 
Troian Avery Bellisario (s. 28. lokakuuta 1985 Los Angeles, Kalifornia) on yhdysvaltalainen näyttelijä. Hänet tunnetaan parhaiten Spencer Hastingsin roolista televisiosarjassa Valehtelevat viettelijät. Sarjaa alettiin esittää Suomessa Subilla 14. toukokuuta 2012.
Bellisarion vanhemmat Donald P. Bellisario ja Deborah Pratt ovat televisiotuottajia. Isän sukujuuret ovat Italiassa ja Serbiassa, äiti on afroamerikkalainen. Hänellä on yksi nuorempi veli sekä kolme sisarpuolta ja kaksi velipuolta.
Troian Bellisario teki debyyttiroolinsa jo kolmevuotiaana elokuvassa Viimeinen voitelu (Last Rites, 1988). Vuonna 1998 hän esiintyi elokuvassa Billboard Dad, jonka pääosissa olivat näyttelijäkaksoset Mary-Kate ja Ashley Olsen. Hän on esiintynyt myös televisiosarjoissa kuten Aikahyppy, Kunnian miehet ja NCIS Rikostutkijat.
Bellisario valmistui Etelä-Kalifornian yliopistosta. Hän on kertonut kärsineensä high school -aikoinaan syömishäiriöstä ja itsetuhoisuudesta.
Bellisario on naimisissa näyttelijä Patrick J. Adamsin kanssa. Heillä on vuosina 2018 ja 2021 syntyneet tyttäret.
Aiheesta muualla

Kuvia tai muita tiedostoja aiheesta Troian Bellisario Wikimedia Commonsissa
Troian Bellisario Internet Movie Databasessa. (englanniksi) https://www.teenvogue.com/story/troian-bellisario-patrick-j-adams-welcome-first-child
Transgression

| Transgression Fear Factory |
| --- | --- | --- |

Studioalbumin tiedot
 Julkaistu: 22. elokuuta 2005
 Kesto: 53.01
 Levy-yhtiö: Calvin Records
Listasijoitukset
  38.
Fear Factory muut julkaisut
| Live on Sunset Strip 2005 | Transgression 2005 | Mechanize 2010 |
Transgression on Fear Factoryn kuudes studioalbumi, joka julkaistiin 22. elokuuta 2005.
Kappaleet

540,000° Fahrenheit – 4.29
Transgression – 4.49
Spinal Compression – 4.11
Contagion – 4.37
Empty Vision – 4.54
Echo of My Scream – 6.57
Supernova – 4.32
New Promise – 5.14
I Will Follow – 3.42  (U2 cover)
Millennium – 5.25  (Killing Joke cover)
Moment of Impact – 4.06
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Blabbermouth: 7.5/10
Desibeli.net: 
Imperiumi: 7/10
Soundi: 
Transgression sai ristiriitaisen vastaanoton. Soundin Ville Sorvali piti albumia huolella tuotettuna ja sen orgaanisempaa äänimaailmaa rohkeana ratkaisuna. Hän näki monissa kappaleissa tunnelman vaihtelun ääripäästä toiseen olevan "erittäin tyylikkäästi" toteutettu. Hän piti kappaletta "Supernova" radiosoiton toivossa tehtynä täytteenä. Blabbermouth näki albumin sisältävän enemmän vaihtelua Archetypeen verrattuna, mutta sen ei nähty vieraannuttavan yhtyeen fanikuntaa. Desibeli.netin Mika Rothin mielestä "Transgression on helposti tunnistettavissa Fear Factory levyksi, mutta sen keveys, soundillinen ohuus ja useiden kappaleiden suoranainen mitäänsanomattomuus pistävät monissa kohdin hiljaiseksi."
Albumin jälkeen Fear Factoryyn palannut kitaristi Dino Cazares sanoi haastattelussaan Metal Hammerille, ettei Transgression ollut "kokeilu, joka meni hyvin, mutta se oli kokeilu". Metal Hammer myös listasi vuonna 2016 Transgressionin Fear Factoryn huonoimmaksi albumiksi.
Aiheesta muualla

Transgression Discogsissa. (englanniksi)
Albumi Transgression Encyclopaedia Metallum -sivustolla (englanniksi)
Tour de Ski 2007–2008

Tour de Ski 2007–2008 kilpailtiin 28. joulukuuta–6. tammikuuta.
Kilpailusarjassa oli kahdeksan osakilpailua. Kilpaa hiihdettiin Tšekin Nove Mestossa ja Prahassa sekä Italian Asiagossa ja Val di Fiemmessä. Vuoden 2007–2008 voittajat olivat Charlotte Kalla ja Lukas Bauer.
Rahapalkinnot

Tour de Skillä 2007–2008 jaetut rahapalkinnot Sveitsin frangeina. Yksi Sveitsin frangi on noin 0,61 euroa. (5.1.2008)
| Sijoitus | Kokonaiskilpailu | Sprinttikilpailu | Osakilpailun palkinto |
| --- | --- | --- | --- |
| 1. | 150 000 | 10 000 | 5 000 |
| 2. | 100 000 | 5 000 | 3 000 |
| 3. | 50 000 | 2 500 | 2 000 |
| 4. | 35 000 | 1 500 |  |
| 5. | 25 000 | 1 000 |  |
| 6. | 15 000 |  |  |
| 7. | 10 000 |  |  |
| 8. | 7 500 |  |  |
| 9. | 5 000 |  |  |
| 10. | 2 500 |  |  |
| Yht. | 400 000 | 20 000 | 10 000 |
Pisteytys

Kauden 2007–2008 Tour de Skillä maailmancupin pisteitä jaettiin myös osakilpailuiden 15:lle parhaalle, voittajalle 50 pistettä ja sijalle 15 yltäneelle 8 pistettä. Edellytyksenä pisteiden saannille oli, että hiihtäjä kilpailee Tour de Skin loppuun asti.
| Sijoitus | Kokonaiskilpailu | Osakilpailu |
| --- | --- | --- |
| 1. | 400 | 50 |
| 2. | 320 | 40 |
| 3. | 240 | 30 |
| 4. | 200 | 25 |
| 5. | 180 | 23 |
6.-14.: ...
| 15. | 64 | 8 |
| 16. | 60 | 0 |
17.-29.: ...
| 30. | 4 | 0 |
Aiheesta muualla

Tour de Ski, virallinen sivu
Tour de Ski, virallinen kuvagalleria
Tour de Ski
Tudeer

Tudeer (alkujaan Tuderus) on suomalainen pappis- ja virkamiessuku, joka polveutuu 1500-luvulla eläneestä Someron kirkkoherrasta Bartholdus Johanniksesta. 
Nimi oli aluksi Somerus, mutta 1650-luvun puolivälissä nimeksi otettiin tuntemattomasta syystä Tuderus. 
Myöhemmin suvussa on käytetty myös suomennettua muotoa Tuuteri.
Hovitallimestari Sten Carl Tudeer aateloitiin 1897, mutta hän kuoli lapsettomana. Suvun muita jäseniä ovat olleet
Alf Tudeer (1885–1968), tilasto- ja taloustieteilijä
Carl Tudeer (1840–1905), kuvernööri, senaattori
Carl Tuderus (1675–1745), kirkkoherra
Erik Tudeer (1931–2001), poliitikko
Gabriel Tuderus (1638–1705), pappi
Gustaf Edvard Tuderus (1812–1877), suomalainen Venäjän armeijan kenraalimajuri
Johan Wilhelm Tuderus (1786–1810), asessori, kirjallisuuden ruotsintaja
Lauri Tudeer (1884–1955), ylikirjastonhoitaja
Maija Åkerman-Tudeer (1886–1984), kirjailija
Oskar Emil Tudeer (1850–1930), professori
Tšany (kaupunkimainen taajama)

| Tšany (kaupunkimainen taajama) |
| --- | --- |

 fiTšany (kaupunkimainen taajama) 
 55°18′29″N, 76°45′47″E 
Aikavyöhyke:  Krasnojarskin aika
Väkiluku 1959, 1970, 1979, 1989, 1996, 2002, 2007, 2008, 2009, 2010, 2012, 2013, 2014, 2015, 2016, 2017, 2018, 2019, 2020 ja 2021:  9 086 , 8 167 , 8 951 , 9 607 , 10 100 , 9 039 , 8 541 , 8 512 , 8 473 , 8 449 , 8 440 , 8 309 , 8 266 , 8 252 , 8 229 , 8 222 , 8 208 , 8 144  ja 8 000 
 www.chany.ru 
Tšany (ven. Чаны́) on kaupunkimainen taajama Novosibirskin alueella Venäjällä. Vuonna 2020 siellä oli 8144 asukasta. Tšany sijaitsee 402 kilometrin päässä Venäjän kolmanneksi suurimmasta kaupungista Novosibirskistä ja on Tšanyin alueen hallintokeskus. Tšany on perustettu vuonna 1875.
Aiheesta muualla

Kuvia tai muita tiedostoja aiheesta Tšany (kaupunkimainen taajama) Wikimedia Commonsissa
Tour de France Soundtracks

| Tour de France Soundtracks Kraftwerk |
| --- | --- | --- |

Studioalbumin tiedot
 Äänitetty : 2003
 Julkaistu: 4. elokuuta 2003 (Eurooppa) 19. elokuuta 2003 (Yhdysvallat)
 Tuottaja(t): Ralf Hütter, Florian Schneider
 Tyylilaji: Elektroninen musiikki
 Kesto: 55.57
 Levy-yhtiö: EMI, Astralwerks
Listasijoitukset
  7. (albumilista)
Kraftwerkin muut julkaisut
| Electric Café 1986 | Tour de France Soundtracks 2003 | Minimum-Maximum 2005 |
Tour de France Soundtracks on Kraftwerkin albumi, joka julkaistiin 2003. Albumin julkaisu oli alun perin ajoitettu Tour de Francen 100-vuotispäivälle. Albumi muistuttaa kansitaiteeltaan yhtyeen vuonna 1983 julkaistua Tour de France -singleä, ja se sisältää myös uudistetun version kyseisestä kappaleesta.
Kraftwerkin tavallisesta kaavasta poiketen albumista ei tehty erikseen saksan- ja englanninkielisiä versioita. Albumin sanoitukset ovat ranskaa, saksankielisiä Vitamin ja Elektro-Kardiogramm -kappaleita lukuun ottamatta.
Vuoden 2009 remasteroidussa levykokoelmassa The Catalogue albumin nimi on lyhennetysti Tour de France.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "Prologue" | Ralf Hütter, Florian Schneider, Fritz Hilpert | 0.31 |  |  |  |  |  |  |
| 2. | "Tour de France (Étape 1)" | Ralf Hütter, Florian Schneider, Fritz Hilpert, Maxime Schmitt | 4.27 |  |  |  |  |  |  |
| 3. | "Tour de France (Étape 2)" | Ralf Hütter, Florian Schneider, Fritz Hilpert, Maxime Schmitt | 6.41 |  |  |  |  |  |  |
| 4. | "Tour de France (Étape 3)" | Ralf Hütter, Florian Schneider, Fritz Hilpert, Maxime Schmitt | 3.56 |  |  |  |  |  |  |
| 5. | "Chrono" | Ralf Hütter, Florian Schneider, Fritz Hilpert, Maxime Schmitt | 3.19 |  |  |  |  |  |  |
| 6. | "Vitamin" | Ralf Hütter, Fritz Hilpert | 8.09 |  |  |  |  |  |  |
| 7. | "Aéro Dynamik" | Ralf Hütter, Florian Schneider, Fritz Hilpert, Maxime Schmitt | 5.04 |  |  |  |  |  |  |
| 8. | "Titanium" | Ralf Hütter, Florian Schneider, Fritz Hilpert, Maxime Schmitt | 3.21 |  |  |  |  |  |  |
| 9. | "Elektro Kardiogramm" | Ralf Hütter, Fritz Hilpert | 5.16 |  |  |  |  |  |  |
| 10. | "La Forme" | Ralf Hütter, Maxime Schmitt | 8.41 |  |  |  |  |  |  |
| 11. | "Regénération" | Ralf Hütter, Maxime Schmitt | 1.16 |  |  |  |  |  |  |
| 12. | "Tour de France" | Ralf Hütter, Florian Schneider, Maxime Schmitt, Karl Bartos | 5.12 |  |  |  |  |  |  |
Arvostelut

AllMusic:
Soundi:
Aiheesta muualla

Tour de France Soundtracks Discogsissa. (englanniksi)
Okke Komulainen: Tour de France Soundtracks[vanhentunut linkki]. Soundi 8/2003.
Janne Kuusinen: Tour de France Soundtracks. Desibeli.net 13.8.2003.
Tramvia Blau

Tramvia Blau
Tramvia Blau on raitiotie Barcelonan kaupungissa Espanjassa. Se kulkee Sarrià-Sant Gervasin alueella Barcelonan metron linjaan 7 kuuluvalta Avinguda Tibidabon metroasemalta Tibidabo-vuorelle nousevan Funicular del Tibidabon luokse. Raitiotietä liikennöi Transports Metropolitans de Barcelona, mutta se ei kuulu samaan lippujärjestelmään kaupungin metro- ja bussiliikenteen kanssa. Jo vuonna  1901 käyttöön otettu linja ei niinkään ole merkittävä osa kaupungin joukkoliikennettä, vaan Tramvia Blau on nykyisin pikemminkin museoraitiotie ja turistinähtävyys. Raitiotietä on uudistettu vuosina 1922 ja 1958.
Reitti

Raitiotien reitti kulkee mäkisellä alueella siten, että rinnettä ylöspäin menevillä vaunuilla on eri pysäkit kuin alamäkeen kulkevilla. Reitti on molempiin suuntiin noin 1,2 kilometriä pitkä ja raideleveys 1435 millimetriä.
Reitti > Pysäkit ylämäkeen

Plaça Kennedy
Román Macaya
Josep Garí
Lluís Muntadas
Font del Racó
Plaça del Doctor Andreu
Reitti > Pysäkit alamäkeen

Plaça del Doctor Andreu
Carrer número 15
Adrià Margarit
Bosch i Alsina
Josep Mª Florensa
Plaça Kennedy
Aiheesta muualla

Tramvia Blau Trens de Catalunya -sivustolla (katalaaniksi)
Tositarkoituksella (vuoden 1943 elokuva)

| Tositarkoituksella |
| --- | --- |

Ohjaaja:  Valentin Vaala
Käsikirjoittaja:  Tet Lea Joutseno Valentin Vaala
Tuottaja:  Matti Schreck (tuotannonjohto) Risto Orko (tuotantopäällikkö)
Säveltäjä:  Harry Bergström
Kuvaaja:  Eino Heino
Leikkaaja:  Valentin Vaala
Lavastaja:  Arvo Kotilainen
Pääosat:  Lea Joutseno Tauno Majuri Tapio Nurkka
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  19. syyskuuta 1943
Kesto:  79 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Tositarkoituksella (ruots. Skämt undanbedes) on Valentin Vaalan ohjaama mustavalkoinen romanttinen komedia vuodelta 1943. Se oli järjestyksessä toinen kirjailija Kersti Bergrothin eli Tetin, Vaalan ja Lea Joutsenon yhteistyönä syntynyt komedia sekä ensimmäinen elokuva, jossa Joutseno oli mukana myös käsikirjoittajana.
Sota-ajan tähtikomedienneksi luonnehditun Joutsenon roolina on ministerin tytär Anja Leiste, joka haluaa valloittaa agronomi Arotien (Olavi Reimas). Tämän ihannenainen on rivakka uurastaja, jollaiseksi seurapiirineiti päättää muuttua. Anja ilmoittautuu vapaaehtoiseen työpalveluun ja pääsee keittiöapulaiseksi Raudanhovin kartanoon, jossa hänet tunnetaan toisella nimellään Iida. Hän ei osaa yhtään mitään, mutta vähitellen hurmaa kaikki iloisella luonteellaan.
Elokuva oli yleisömenestys, ja ensimmäisen televisioesityksensä yhteydessä lokakuussa 1966 se keräsi 1,2 miljoonaa katsojaa.
Tuotanto

Tositarkoituksella syntyi toisena kirjailija Kersti Bergrothin eli nimimerkki Tetin, ohjaaja Vaalan ja elokuvanäyttelijä Joutsenon yhteistyönä viiden komedian sarjassa, jotka ilmestyivät vuosina 1941–1946. Ensimmäinen oli ollut Morsian yllättää (1941). Tositarkoituksella -komedia rakentui ajalle tuttuun tapaan roolihahmojen sijoittamisesta näille mahdollisimman outoon ympäristöön. Käsikirjoitus valmistui keväällä 1941, mutta eri syistä hanke viivästyi kahdella vuodella. Vaala ohjasi välissä kolme muuta elokuvaa, joista kahden pääosassa oli Joutseno. Sotatapahtumiin liittyviä vuorosanoja päivitettiin kuvausvaiheessa.
Elokuvan ulkokuvia otettiin Helsingissä ravintola Savoyn kattoterassilla sekä Nastolassa Ahtialan kylässä, jossa Raudanhovin kartanoa ja ympäristöä esittivät Koiskalan kartanon päärakennus ja tilukset. Kartanon, Leisteen kodin ja kasinon sisäkuvat tehtiin Suomi-Filmin studioilla Helsingin Munkkisaaressa.
Lea Joutsenon heinänkorjuujaksossa esittämä ”Swingiä talkoopellolla” herätti närkästystä: kappaletta pidettiin talkooaatetta halventavana ja liian amerikkalaisvaikutteisena. Nuivahkoista arvosteluista huolimatta elokuvan yleisömenestys oli selvästi vuoden keskitasoa parempi.
Musiikki

Elokuvassa kuullaan useaan otteeseen Joutsenon tulkitsema ”Swingiä talkoopellolla” sekä Kirsti Hurmeen ja orkesterin solisti Antti Koskisen esittämä ”Kauneimmatkin sadut katoavat”. Ne myös toistuvat taustamusiikissa johtoaiheina. Molemmat kappaleet sävelsi Harry Bergström ja sanoitti Usko Hurmerinta.
Arviot

Aikalaisarvioissa uusi Joutseno-komedia herätti ristiriitaisia tunteita. Ajan Suunnan arvostelijan mielestä elokuvasta puuttui tuore sävy muuten ajankohtaiseen aiheeseen. Monia kriitikoita vaivasivat tarinan liioittelu ja epäuskottavuus. Suomen Sosialidemokraatin arvostelija Toini Aaltonen ihmetteli kaupunkilaisen päähenkilön tietämättömyyttä alkeellisimmissakin kotitalousasioissa ja tarkoitusta vain saada itselleen unelmiensa mies. Sen sijaan Olavi Veistäjä piti Aamulehdessä liioittelun vastapainona ”Tetin erinomaista tilannekomiikan sekä nokkelan ja iskevän replikoinnin luomisen taitoa”. Replikoinnin lisäksi elokuva sai kiitosta Vaalan luistavasta ja reippaasta toiminnan ohjauksesta, ja kautta linjan ylistettiin Lea Joutsenon komediennenlahjoja. Muun muassa Suomen Sosialidemokraatti piti häntä ”pirteän veitikkamaisena”.
1980-luvun naistutkimus kehitti kriitikoille uuden näkökulman ja uusia arvoja ”naisten elokuvaan”. Tositarkoituksella -elokuvaa pidettiin vuoden 1989 arviossa osana suomalaisen naiskulttuurin jatkumoa: aran työpalveluaiheen sisältämät ristiriidat voitiin ratkaista tutun romanttisen juonen puitteissa.
Myöhemmin 2010-luvun kritiikissä on yhä ihasteltu käsikirjoittajakolmikon erinomaisia vuorosanoja.
Aiheesta muualla

Tositarkoituksella (1943) Elokuvauutiset.fi.  29.11.2014.
Trindade ja Martim Vaz

Trindade ja Maritim Vaz (port. Trindade e Martim Vaz, lausutaan: [tɾĩˈdadʒi en mɐʁˈtʃĩ ˈvas]) on saaristo, joka sijaitsee noin 1200 kilometriä (750 km), itään Vitoriasta eteläisellä Atlantin valtamerellä. Saaristo kuuluu Espírito Santoon, Kaakkois-Brasiliassa. Saariston kokonaispinta-ala on 10,4 neliökilometriä ja asukasluku 32 (Brasilian laivaston henkilöstöä). Saaristo koostuu viidestä saaresta ja useista karikoista; Trindade on suurin saari, jonka pinta-ala 10,1 neliökilometriä; noin 49 km siitä itään on pieni Maritim Vaz -niminen luoto, jonka kokonaispinta-ala on 0,3 neliökilometriä.
Saaret ovat vulkaanista alkuperää ja niillä on vaikeakulkuista maastoa. Ne ovat suurelta osin karuja, lukuun ottamatta etelä-Trindadea. Ne löysi vuonna 1502 portugalilainen tutkimusmatkailija Estevan da Gama. Saaret kuuluivat Portugalille, kunnes niistä tuli osa itsenäistä Brasiliaa. Vuosina 1895–1896 Trindade oli Ison-Britannian miehittämä.
Maantiede

Yksittäisten saarten  sijainnit on esitetty seuraavassa:
Ilha da Trindade (portugalin "Pyhän Kolminaisuuden saari") (20°31′30″S, 29°19′30″W)
Ilhas de Maritim Vaz (20°30′00″S, 28°51′00″W )
Ilha do Norte ("Pohjoissaari"), 300 metriä (980 metriä) pohjoisluoteeseen Ilha da Racha, 75 m (246 jalkaa) korkea. (20°30′00″S, 28°51′00″W)
Ilha da Racha ("Murtunut Saari") tai Ilha Maritim Vaz, suurin, 175 metrin (574 jalkaa) korkea lähellä luoteis-end. Rannat ovat täynnä lohkareita. (20°30′18″S, 29°20′42″W)
Rochedo da Agulha ("Neulakari"), litteä pyöreä kalliosaari - 200 metriä (660 jalkaa) luoteeseen Ilha da Racha, on 60 metriä (200 jalkaa) korkea.
Ilha do Sul ("Eteläsaari"), 1,600 metriä (5,200 jalkaa) etelä-Ilha da Racha, on kivinen huippu. Ilha do Sul on Brasilian itäisin piste. (20°31′00″S, 28°51′00″W)
Pieni saari Trindade, jonka pinta-ala on 10,3 km2, sijaitsee itäpäässä edästä länteen kulkevassa merenalaisten tulivuotren ketjussa, joka ulottuu noin 1000 km (620 mi) päässä mantereesta Brasilian rannikolla.
Trindade on vuoristoinen, kuiva ja tuliperäinen saari. Korkein huippu on Pico Desejado, lähellä saaren keskustaa, 620 metriä korkea.
Vuoteen 1850 asti suurin osa saaresta oli metsän peitossa. Ihmisen mukanaan tuomat eläimet, kuten vuohet, siat ja lampaat sekä mielivaltaiset hakkuut aiheuttivat raskasta eroosiota koko saaressa, joka menetti noin 1-2 metrin kerroksen hedelmällistä maaperää.
Saaren koillisrannalla poukamassa nimeltään Enseada dos Portugueses, on Brasilian laivaston tukikohta, jossa on 30-35 hengen henkilökunta.
Saaristo on Brasilian tärkein liemikilpikonnan pesimäalue Brasiliassa. Siellä pesii myös suuri määrä merilintuja, mukaan lukien endeeminen alalaji kuningasfregattilintu (Fregata  nicolli) ja pikkufregattilintu (F. ariel trinitatis), ja se on ainoa paikka Atlantilla missä pesii mauritiuksenviistäjä. Ryhävalaiden poikasten on vahvistettu käyttävän Trindade-saaren lähivesiä lastentarhanaan.
Aiheesta muualla

Kuvia tai muita tiedostoja aiheesta Trindade ja Martim Vaz Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Trindade and Martim Vaz
Käännös suomeksi
Una Una

Una Una on aktiivinen tuliperäinen saari Indonesiassa. Viimeinen purkaus oli vuonna 1983, jolloin koko saaren peitti musta tuhka, mutta kukaan ei kuollut. Indonesian hallitus onnistui evakuoimaan kaikki paikalliset Wakaihin tai Ampanaan. Jotkut heistä tulivat takaisin ja tällä hetkellä väestö on noin 100 henkeä. Valtion tutkijalaitos ennustaa seuraavaa purkausta vuodelle 2083. Tulivuori on edelleen aktiivinen, mutta täysin vaaraton. Saarella on valtava määrä mineraaleja, rikkiä, vulkaanisia kiviä, koralleja ja metalleja, jopa kultaa.
Saarella toimii sukelluskeskus. Vedet ovat kirkaat ja lämpimät, ja saari on yksi parhaita sukelluskohteita Indonesiassa. Yleisesti tavataan suuria kalaparvia, rauskuja, haita, barracudia ja kilpikonnia. Joulu–tammikuussa valaat saapuvat parittelemaan saaren edustalle. Delfiinit ovat päivittäisiä vieraita.
Aiheesta muualla

http://www.unauna-sanctum.com/volcano.html (Arkistoitu – Internet Archive)
www.lonelyplanet.com http://www.indonesia.travel/en/destination/856/volcanic-una-una-island-in-the-gulf-of-tomini
Uudenvuodenkello

Alfred Tennyson vuonna 1869.
Uudenvuodenkello (engl. Ring Out, Wild Bells, ruots. Nyårsklockan) on englantilaisen runoilijan Alfred Tennysonin vuonna 1850 kirjoittama runo. Ruotsinkielisen käännöksen on tehnyt Edvard Fredin. Se julkaistiin vuonna 1890, vuosi Fredinin kuoleman jälkeen.
1890-luvun puolivälistä lähtien Ruotsissa on ollut perinne, että runo luetaan vuosittain julkisesti Tukholman Skansenilla vuodenvaihteessa. Lukutilaisuus lähetetään usein uudelleen radiossa ja TV:ssä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Nyårsklockan
Unai Etxebarria

| Unai Etxebarria |
| --- | --- |

Henkilötiedot
Koko nimi:  Unai Etxebarria Arana
Syntynyt: 21. marraskuuta 1972 (ikä 51)
Kansalaisuus:   Venezuela
Pyöräilijä
Pituus:  181 cm
Paino:  68 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1996–2007:  Euskaltel-Euskadi
Suurimmat voitot
 Espanjan ympäriajo, etappi Dauphiné Libéré, etappi 
 Tiedot päivitetty: 20. tammikuuta 2008 
Unai Etxebarria Arana (s. 21. marraskuuta 1972 Caracas) on entinen venezuelalainen maantiepyöräilijä, joka edusti koko ammattilaisuransa 1996–2007 Euskaltel-Euskadi-tallia.
Saavutuksia

Espanjan ympäriajo:
1998 kolmas etapilla 13
2003 voitto etapilla 4
Dauphiné Libéré:
2001 kuudes kokonaiskilpailussa, voitto etapilla 3
Portugalin ympäriajo:
1998 voitto etapeilla 7 ja 12
Setmana Catalana:
2000 voitto etapilla 1
Euskal Bizikleta: 2006 mäkikilpailun voitto
La Flèche Wallonne: 2002 toinen, 2003 neljäs
Grand Prix Primavera: 2000 voitto
GP Llodio: 2004 voitto
Trofeo Calvia: 2004 voitto, 2007 voitto
Turun ylioppilastalot

Yksi Turun kolmesta Ylioppilastalosta, Ylioppilastalo A.
Turun ylioppilastalot A, B ja C ovat kolme Turun yliopiston ylioppilaskunnan vuosina 1952–1960 rakennuttamaa kerrostalomaista asuntolaa. Ne sijaitsevat Yliopistonmäen ja Turun kauppakorkeakoulun välissä. Talot siirtyivät vuonna 1966 vastaperustetun Turun ylioppilaskyläsäätiön peruspääomaksi.
Talo A ja siihen liittyvät ravintola ja uimahalli sekä talo C ovat valmistuneet vuosina 1952–1955, ja ne suunnitteli arkkitehti Erik Bryggman. Talo B valmistui 1959; sen suunnittelija on arkkitehti Olli Kestilä. Ensimmäisen talon peruskiven muurauksessa oli mukana muun muassa Naantalin Kultarannassa tuolloin kesää viettänyt tasavallan presidentti J. K. Paasikivi.
Ylioppilastaloja on saneerattu perusteellisesti 2010-luvulla. 11-kerroksisen C-talon korjaus valmistui 2010 ja B-talon 2013. A-talon remontti valmistui 2017.
Turun ylioppilastalot sisältyvät yhdessä Yliopistonmäen laitosrakennusten kanssa Museoviraston inventoimiin valtakunnallisesti merkittäviin rakennettuihin kulttuuriympäristöihin.
Tilat

Ylioppilastaloissa on niiden valmistumisesta lähtien ollut sekä asuntoja että erilaisia opiskelijoiden käyttämiä tiloja, kuten liikunta- ja uimahallit, yliopiston osakuntien tiloja sekä opiskelijaruokala.
Tilat > Uimahalli

Turun uimahalli on Suomen neljänneksi vanhin uimahalli. Vastavalmistuneen ylioppilastalo A:n viereen alettiin rakentaa Turun ensimmäistä uimahallia vuonna 1953. Rahoitukseen osallistuivat ylioppilaskunta, kaupunki ja valtio. Uimahallin vihkiäiset pidettiin 9. toukokuuta 1954. Hallin allas on 25 metriä pitkä ja 10 metriä leveä. Uimahallissa on vain yksi sauna ja pukuhuone, joten miehille ja naisille on omat uintivuorot. Hallissa uitiin ensimmäiset 60 vuotta ilman uimapukuja.
Turun yliopiston yhteiskuntatieteellinen tiedekunta

Turun yliopiston rakennukset Educarium (vas.) ja Publicum. Yhteiskuntatieteellinen tiedekunta toimii Publicumissa.
Yhteiskuntatieteellinen tiedekunta on yksi Turun yliopiston tiedekunnista. Se on perustettu vuonna 1967, kun yhteiskunnalliset aineet erosivat humanistisesta tiedekunnasta.
Tiedekunnassa opiskelee nykyisin noin 1 800 opiskelijaa ja sen palveluksessa työskentelee lähes 200 opettajaa ja tutkijaa. Tiedekunnan dekaanina toimii poliittisen historian professori Louis Clerc.